Gruppe+11

=Ungdom og medievanar=

Ungdommen sine medievanar er i endring. Det generelle biletet er at ungdom nyttar mykje tid på nett, film, musikk, mobil og TV. Nettbruk aukar medan bruk av TV går ned. Det ser ut som radioen framleis held stand som eit viktig medium for ungdom.

Det er "sosialt" og spennande å kommunisere. Det er mange moglege møteplassar på nettet -såkalla sosiale møteplassar. Facebook er kanskje det mest kjente der både eldre og unge har sine kontoar. I tillegg til Facebook har ein mange andre media som MySpace, Twitter og MSN. Mange - særleg jenter skriv personlege bloggar som dei legg ut til alle som ynskjer å lese. Når ein ser på statistikk finn ein ut at det er ei lita gruppe som produserer mesteparten av det som blir lagt ut, medan den store hopen er meir passive brukarar som bidrar lite til den store mengden med informasjon som finns "der ute".
 * Sosiale medier**

Mange ungdommar bruker mykje av fritida si på nettet der dei høyrer musikk gjennom Spotify der ein har tilgang til så mykje musikk ein berre kan tenkje seg. I tillegg har ein og nettstader som legg ut musikk og filmar for nedlasting og då kjem ein ofte i etiske dillemaer om opphavsrett og lovleg bruk.
 * Musikk og film**

Dataspel har utvikla eg i takt med betre maskiner og framifrå grafikk. Spela er blitt internettbaserte og ein spelar med/mot andre i heile verda. For ein del ungdommar har speling blitt hovudinteressen i fritida og tidsbruken kan vere svært stor. For nokon går det ut over både skulegong og sosial omgang. Skulen opplever at mange ungdommar ikkje fullfører utdanninga og at mange av dei som får problemer på skulen bruker for mykje tid på dataspel.
 * Spel**

Det gjeld for skulen å møte denne endringa på ein konstruktiv måte - ikkje med forbod - men med vilje, kunnskap og ferdigheiter som gjer det mogeleg å utnytte media. Derfor må ein kjenne landskapet, og så setje grenser. Gjennom å delta på vidareutdanning i IKT, håpar vi å lære noko meir om medialandskapet. I Kunnskapsløftet er digitale ferdigheiter sidestilt med å kunne lese, skrive og rekne som ein grunnleggande kunnskap. Skulen vår har hatt datamaskiner så langt tilbake som til 1980 talet. Skuleåret 2009-2020 vart det innført bærbar PC til alle elevar i Vg1. Frå 2010-2011 vil alle elevane våre ha bærbar PC, og trådlaus tilgang til Internett. PC vert brukt i ulik grad i alle fag. Heimesida ber preg av at vi er med når ein ser på linkar etc. Skulen nyttar LMS-en ClassFronter og elevadministrasjonsprogrammet Skulearena og mobiltelefon (SMS) i kommunikasjon med elevane. Skulen vår har delteke i eit prosjekt med digitale mapper og wiki i regi av HISF. Skulen nyttar også programvare som Office, teknisk teikning, simulering av prosessar, journalføring og digitale nettressursar frå forlag som Gyldendal, Norsk industri og NDLA. Skulen har også teke i bruk digitale fotografi og video i dokumentasjonsprosessen.
 * Utfordring for skulen**

Lenke til Diigo - gruppe 11 .